ธ.กลางเกาหลีใต้หั่นคาดการณ์การขยายตัวของศก.ปี 58 เหลือ 3.1%
ธ.กลางเกาหลีใต้หั่นคาดการณ์การขยายตัวของศก.ปี 58 เหลือ 3.1%
9 เม.ย. 2558

ธนาคารกลางเกาหลีใต้ได้ปรับลดการคาดการณ์การขยายตัวของเศรษฐกิจปี 2558 ลงเหลือ 3.1% จากระดับคาดการณ์ก่อนหน้านี้ที่ 3.4% พร้อมกับลดคาดการณ์เงินเฟ้อในปีนี้ลงเช่นกัน
โดยแบงก์ชาติเกาหลีใต้ได้ปรับลดการคาดการณ์เงินเฟ้อลงเหลือ 0.9% ในปีนี้ ซึ่งเป็นตัวเลขที่ลดลงจากการคาดการณ์ก่อนหน้านี้ที่ 1.9%
ทั้งนี้ การปรับลดคาดการณ์ดังกล่าวสะท้อนให้เห็นถึงอุปสรรคที่เกาหลีใต้เผชิญอยู่ ทั้งจากการส่งออกที่อ่อนแอ อุปสงค์ภายในประเทศที่ซบเซา รวมทั้งการตัดสินใจคงอัตราดอกเบี้ยไว้ที่ระดับเดิมในการประชุมของธนาคารกลางเกาหลีใต้เดือนนี้